|  |  |  |  |  |  |  |  |
| --- | --- | --- | --- | --- | --- | --- | --- |
| Številka: 305-8/2023/33 | | | | | | | |
| Ljubljana, 27. 9. 2024 | | | | | | | |
|  | | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | | |
| **ZADEVA: Uvrstitev** **novega projekta 2180-24-5579 –**  **Širitev proizvodnih zmogljivosti podjetja Kovis v veljavni načrt razvojnih programov za obdobje 2024–2027 – predlog za obravnavo** | | | | | | | | | | | | | |
| 1. Predlog sklepov vlade: | | | | | | | | | | | | | |
| Na podlagi petega odstavka 31. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24), je Vlada Republike Slovenije na seji ... dne ... pod točko … sprejela naslednji:  **S K L E P :**  V veljavni Načrt razvojnih programov 2024–2027 se, skladno s podatki iz priložene tabele, uvrsti nov projekt, ki izhaja iz evidenčnega projekta 2130-20-0002 – Spodbujanje investicij, iz skupine projektov 2130-20-S001- Dodeljevanje spodbud za investicije, in sicer:  2180-24-5579 – Širitev proizvodnih zmogljivosti podjetja Kovis.  Barbara Kolenko Helbl  generalna sekretarka  Priloge:   * obrazložitev * tabela s podatki projekta * obrazec 3   Sklep prejmejo:   * Ministrstvo za gospodarstvo, turizem in šport, * Ministrstvo za finance, * Služba Vlade Republike Slovenije za zakonodajo, * Generalni sekretariat Vlade Republike Slovenije. | | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | | |
| / | | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | | |
| * Jernej Salecl, generalni direktor Direktorata za industrijo, podjetništvo in internacionalizacijo, * Nejc Perhavec, vodja Sektorja za internacionalizacijo in spodbujanje investicij, * mag. Nada Bizjak, sekretarka, Sektor za internacionalizacijo in spodbujanje investicij. | | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | | |
| / | | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | | |
| **/** | | | | | | | | | | | | | |
| 5. Kratek povzetek gradiva: | | | | | | | | | | | | | |
| Investitor, podjetje Kovis d.o.o., Brezina 102, 8250 Brežice, je z dnem 4. 7. 2023 na Ministrstvo za gospodarstvo, turizem in šport (v nadaljnjem besedilu: MGTŠ) naslovil vlogo za dodelitev subvencije na podlagi 15. člena Zakona o spodbujanju investicij (Uradni list RS, št. 13/18, 204/21, 29/22, 65/23 in 31/24, v nadaljnjem besedilu: ZSInv). Predmet investicije »Investicija v širitev proizvodnih zmogljivosti podjetja Kovis d.o.o.« je širitev proizvodnih zmogljivosti družbe, avtomatizacija in optimizacija proizvodnih procesov. Investicija bo prispevala tudi k zmanjševanju porabljene energije ter zmanjšanju izpustov.  Vrednost investicije in upravičenih stroškov bo znašala 13.578.000 EUR (brez DDV) oziroma 16.565.160 EUR z DDV. V okviru investicije bo prejemnik spodbude zagotovil 26 novih delovnih mest, od tega 7 visokokvalificiranih. Datum začetka investicije je 15. 7. 2023, datum zaključka investicije pa 5. 6. 2026.  ZSInv v prvem odstavku 17. člena določa, da MGTŠ po prostem preudarku izda odločbo o dodelitvi subvencije, pri čemer je prosti preudarek omejen na presojo zagotovljenih proračunskih sredstev, in sicer za investicijo, ki bistveno prispeva k razvoju slovenskega gospodarstva in za katero komisija, ki jo imenuje minister, ugotovi, da izpolnjuje pogoje iz 4. člena in merila iz prvega odstavka 5. člena ZSInv za dodelitev subvencije.  Vlogi investitorja, ki je hkrati tudi prejemnik spodbude, je bil ugodeno z odločbo št. 305-8/2023/25 z dne 13. 6. 2024 o dodelitvi subvencije za investicijo »Investicija v širitev proizvodnih zmogljivosti podjetja Kovis d.o.o.«. Iz navedene odločbe izhaja, da se prejemniku spodbude odobri subvencija za upravičene stroške investicije v opredmetena osnovna sredstva do skupne višine 4.073.400,00 EUR, tako da se v letu 2024 izplača največ do 2.580.600,00 EUR, v letu 2025 največ do 541.800,00 EUR in v letu 2026 največ do 951.000,00 EUR. Sredstva za leto 2024 in 2025 so zagotovljena v veljavnem proračunu Republike Slovenije, na proračunski postavki 231756 – Spodbujanje investicij. MGTŠ se zavezuje, da bo načrt razvojnih programov za leto 2026 uskladil s proračunskimi in z ostalimi viri financiranja ob pripravi proračuna za leto 2026. | | | | | | | | | | | | | |
| 6. Presoja posledic za: | | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | | DA | |
| b) | usklajenost slovenskega pravnega reda s pravnim redom Evropske unije | | | | | | | | | | | NE | |
| c) | administrativne posledice | | | | | | | | | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | | DA | |
| d) | okolje, vključno s prostorskimi in varstvenimi vidiki | | | | | | | | | | | NE | |
| e) | socialno področje | | | | | | | | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | | NE | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | | | |
|  | | | Tekoče leto (t) | | | | t + 1 | | t + 2 | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | | | |  | |  | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | | | |  | |  | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | | | |  | |  | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | | | |  | |  | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | | | |  | |  | | | |  |
| II. Finančne posledice za državni proračun | | | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | | | Znesek za tekoče leto (t) | | | | | Znesek za t + 1 |
| Ministrstvo za gospodarstvo, turizem in šport | | 2180-24-5579 – Širitev proizvodnih zmogljivosti podjetja Kovis | | 231756 – Spodbujanje investicij | | | | 0,00 EUR | | | | | 0,00 EUR |
|  | |  | |  | | | |  | | | | |  |
| SKUPAJ | | | | | | | | 0,00 EUR | | | | | 0,00 EUR |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | | Šifra in naziv proračunske postavke | | | Znesek za tekoče leto (t) | | | | | Znesek za t + 1 |
| Ministrstvo za gospodarstvo, turizem in šport | | EP 2130-20-0002 – Spodbujanje investicij | | | 231756 – Spodbujanje investicij | | | 2.580.600,00 EUR | | | | | 541.800,00 EUR |
| SKUPAJ | |  | | |  | | | 2.580.600,00 EUR | | | | | 541.800,00 EUR |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | | | |
| Novi prihodki | | | | | | Znesek za tekoče leto (t) | | | | Znesek za t + 1 | | | |
|  | | | | | |  | | | |  | | | |
| SKUPAJ | | | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se  navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | | |
| 7.b Predstavitev ocene finančnih posledic pod 40.000 EUR:  / | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | | | NE  NE  NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: /NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani. | | | | | | | | | | | | | |
| Bistveni predlogi in pripombe, ki niso bili upoštevani. | | | | | | | | | | | | | |
| 9. Predstavitev sodelovanja javnosti: | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | | NE | | |
| Na podlagi sedmega odstavka 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) javnost ni bila povabljena k sodelovanju. | | | | | | | | | | | | | |
|  | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | | NE | | |
| **11. Gradivo je uvrščeno v delovni program vlade:** | | | | | | | | | | | NE | | |
| Matjaž Han  minister | | | | | | | | | | | | | |

Obrazložitev

**Projekt 2180-24-5579 – Širitev proizvodnih zmogljivosti podjetja Kovis**

Postopek

Investitor, ki je hkrati tudi prejemnik spodbude, Kovis d.o.o., Brezina 102, 8250 Brežice, je na MGTŠ dne 4. 7. 2023 vložil vlogo za dodelitev investicijske spodbude - subvencije na podlagi 15. člena ZSInv za investicijo »Investicija v širitev proizvodnih zmogljivosti podjetja Kovis d.o.o.«.

Na podlagi mnenja komisije, da investicija izpolnjuje pogoje iz 4. člena in merila iz prvega odstavka 5. člena ZSInv za dodelitev subvencije, lahko MGTŠ na podlagi prvega odstavka 17. člena ZSInv po prostem preudarku izda odločbo o dodelitvi subvencije, v kolikor so izpolnjeni tudi vsi pogoji za financiranje iz sredstev državnega proračuna. Prosti preudarek je pri tem omejen na presojo zagotovljenih proračunskih sredstev.

Komisija je z mnenjem št. 305-8/2023/22 z dne 5. 12. 2023 potrdila, da je vloga prejemnika spodbude z dne 4. 7. 2023, dopolnjena dne 28. 9. 2023 in 8. 11. 2023, formalno popolna in da investicija izpolnjuje vse pogoje in merila za dodelitev subvencije brez javnega razpisa, ki so določeni v ZSInv, Uredbi o načinu ugotavljanja pogojev in meril za dodelitev investicijskih spodbud ter pogojev za strateško investicijo (Uradni list RS, št. 34/24) in Uredbi Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187/2014, z dne 26. 6. 2014, str. 1), zadnjič spremenjeni z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 167, z dne 30. 6. 2023, str. 1), (v nadaljnjem besedilu: Uredba Komisije 651/2014).

Komisija je ugotovila, da je prejemnik spodbude v skladu z določbami Priloge I Uredbe Komisije 651/2014, ob upoštevanju v vlogi navedene lastniške strukture prejemnika spodbude ter javno dostopnih podatkov, veliko podjetje ter da bo investicija izvedena v dveh občinah in sicer Občini Brežice (60 % investicije) in Občini Štore (40 % investicije), v Savinjski in Posavski statistični regiji, ki se nahajata na območju »a« iz Uredbe o karti regionalne pomoči za obdobje 2022–2027 (Uradni list RS, št. 15/22 in 44/23), torej na območju Vzhodne Slovenije.

Vlogi investitorja, ki je hkrati tudi prejemnik spodbude, Kovis d.o.o., Brezina 102, 8250 Brežice, je bilo ugodeno z odločbo št. 305-8/2023/25, z dne 13. 6. 2024, o dodelitvi subvencije za investicijo »Investicija v širitev proizvodnih zmogljivosti podjetja Kovis d.o.o.« do skupne višine 4.073.400,00 EUR.

Podatki o investiciji

Investicija »Investicija v širitev proizvodnih zmogljivosti podjetja Kovis d.o.o.« se nanaša na širitev proizvodnih zmogljivosti družbe, avtomatizacijo in optimizacijo proizvodnih procesov. Investicija bo prispevala tudi k zmanjševanju porabljene energije ter zmanjšanju izpustov.

Predmet investicije je nova oprema in stroji na dveh lokacijah, in sicer v Štorah ter v Brezini. Vrednost investicije bo znašala 13.578.000 EUR (brez DDV), od tega 13.363.000 EUR v stroje in opremo, kar znaša 98,42 % celotne vrednosti upravičenih stroškov.

Viri sredstev za prijavljeno investicijo so: 9.504.600,00 EUR lastniški kapital in 4.073.400,00 EUR, ki jih investitor naproša kot nepovratna sredstva države.

V okviru investicije bo prejemnik spodbude najkasneje v treh letih po zaključku investicije ustvaril in zapolnil 26 novih delovnih mest, od tega 7 visokokvalificiranih delovnih mest.

Datum začetka investicije je 15. 7. 2023, datum zaključka investicije pa 5. 6. 2026.

Subvencija

MGTŠ je prejemniku spodbude odobril subvencijo v višini 4.073.400,00 EUR, kar je 30 % od vrednosti upravičenih stroškov investicije in sicer tako, da se v letu 2024 izplača največ do 2.580.600,00 EUR, v letu 2025 največ do 541.800,00 EUR ter v letu 2026 največ do 951.000,00 EUR. Sredstva za leto 2024 in 2025 so zagotovljena v veljavnem proračunu Republike Slovenije, na proračunski postavki 231756 – Spodbujanje investicij. MGTŠ se zavezuje, da bo načrt razvojnih programov za leto 2026 uskladil s proračunskimi in z ostalimi viri financiranja ob pripravi proračuna za leto 2026.

Subvencija se bo prejemniku spodbude dodelila s pogodbo o dodelitvi subvencije, s katero se bodo znotraj okvirov vloge in njenih dopolnitev, mnenja komisije in odločbe, določile medsebojne pravice in obveznosti ter vsi drugi pogoji, pravice in obveznosti obeh pogodbenih strank.